इसके मुताबिक, अन्य कर्मचारियों की तरह कंपनी के सीईओ जुकरबर्ग कड़ी शर्तों के तहत काम करते हैं। इनमें में कई ऐसी हैं, जिनका उल्लंघन उनकी नौकरी खा जाने के लिए पर्याप्त है। फेसबुक के साथ जुकरबर्ग का रोजगार करार कहता है कि नौकरी करते हुए वह फेसबुक की प्रतिस्पर्धी कंपनी स्थापित नहीं कर सकते, न ही ऐसा करने में किसी की मदद कर सकते हैं। वह फेसबुक के किसी कर्मचारी या कंसल्टेंट को प्रतिद्वंद्वी कंपनी में भेज भी नहीं सकते हैं। उनके साथ ये शर्ते सीओओ शेरिल सैंडबर्ग, सीएफओ डेविड एबर्समैन और वाइस प्रेसीडेंट माइक शू्रफर पर भी लागू होती हैं।